Aga see on küll selge, et Lumivalgeke polnud mingi kangelane, vähemalt mitte poisslaste seas. Aga ilmselt põkkuvad aeg-ajalt mitu asja ja loovad senitunnetamatuid ühendusi. Lumivalgekese alla kirjutatud read on tegelikult refrään mingist 80.-te diskoloost. Ma ei tea millisest, sest 80.-te disko on õnneks illegaalne ja Google ei öelnud nende ridade kohta midagi. Igal juhul on pildi autor leidnud, et laul oli hea ja, et kui selle innustusel mõnda printsessi armastada, siis võiks see olla just nimelt Lumivalgeke. Mõte on hea, kahe silma vahele on jäänud vaid üks pisiasi. Õigupoolest seitse pisiasja, täpsemalt 7 habemes pöialpoissi, kes armastuse asjades on tõenäoliselt palju kompetentsemad kui see noor kunstnik siin.